Fundația literar-istorică STOIKA Scurtă retrospectivă a anului 2024

◀ Participarea la ediția a XXV-a ediție a Salonului de carte juridică, polițistă și civică a M.A.I. unde a fost prezentată Fundația literar-istorică STOIKA precum și revista ce se editează sub egida acesteia. Eveniment consemnat în nr. 85, ianuarie-februarie 2024;

◀ Sub titlul Fundația literar-istorică STOIKA, la ceas de sărbătoare, ca partener de evenimente cu Asociația Mihai Eminescu – Luceafărul și Clubul Seniorilor – Covasna D.G.A.S.P.C. Sector 4, au participat la spectacolul Zvon de primăvară. Tradiții și obiceiuri de Dragobete în cultura populară (Februarie 2024);

◀ Asociația Mihai Eminescu – Luceafărul și Fundația literar-istorică STOIKA au participat la Școala Gimnazială Ferdinand I la Școala Altfel sub titlul Respectul, grija, atenția și responsabilitatea cu care tratăm cărțile. Au fost donate 50 de exemplare ale revistei Independența Română – Independența prin cultură (15 februarie 2024);

◀ Participarea în orașul Alexandria (Teleorman) la vernisajul expoziției de sculptură a domnului Costel Păun sub titlul Tare ca piatra (20 februarie 2024);

◀ Lansare de carte Despre stele și visuri rebele, autor Adriana Apostol, în cadrul Bibliotecii Metropolitane. S-a făcut remarca printre multe aprecieri că autoarea aduce un suflu nou atât prin creațiile sale dar și prin multitudinea de activități în domeniul culturii (27 martie 2024);

◀ În cadrul Cercului Scriitorilor Ingineri din cadrul AGIR a avut loc Gala premiilor revistei Bogdania, prilej în care Fundația literar-istorică STOIKA a oferit diplome și premii;

◀ Prezența Fundației la Târgul de folk și poezie din localitatea 2 Mai. Cu acel prilej (3 august) poetul Ștefan Doroftei și-a lansat volumul Simfonia poetică – In memoriam, prefațată de scriitoarea Doina Bârcă, membru al Fundației literar-istorice STOIKA și senior editor la revistă;

◀ Cursuri de vară cu elevi din liceele giurgiuvene. Fundația a fost reprezentată de doamna Doina Bârcă și de domnul Ștefan Păun (19 august 2024);

◀ PERT 2024 (24-29 septembrie 2024), Simpozionul Internațional Pitești – Experimentul reeducarea prin tortură. Din partea Fundației au participat domnii Corneliu Zeana și Horațiu Măndășescu;

◀ Școlii Gimnaziale nr. 7 – Giurgiu i-a fost conferit Ordinul Meritul pentru Învățământ în grad de Ofițer. Eveniment la care au participat membri ai Fundației (8 octombrie 2024);

◀ Lansarea volumului de versuri Tangouri de ieri, tangouri de azi…, autor Nicolae Doftoreanu și totodată volumul Buzunarul cu poezii, autor Constantin Nicolae Gavrilescu. Au participat membrii Fundației, colectivul de redacție al revistei cât și o serie de oameni de cultură din Capitală și nu numai (25 octombrie 2024);

◀ Participarea la Salonul de carte juridică, polițistă și civică, organizat de Centrul Cultural al M.A.I. Cu acest prilej Florian Laurențiu Stoica – Președintele Fundației și-a prezentat volumul de eseuri Lumini abisale;

◀ Ședință de sumar pentru numărul revistei ianuarie-februarie 2025, prilej în care s-au depănat amintiri legate de implicarea membrilor Fundației în diverse evenimente din Capitală dar și din țară cu reflexe și în afara României. Întrunirea a fost urmată de un protocol la care au participat toți cei care au avut posibilitatea să vină și cu oferirea din partea Fundației literar-istorice, de cadouri simbolice pentru cei prezenți (18 decembrie 2024).

Pentru anul 2025, urăm membrilor Fundației literar-istorice STOIKA, celor care contribuie la apariția revistei Independența Română–Independența prin cultură și în egală măsură cititorilor noștri, vizitatorilor în on-line, viață lungă, prosperitate, pace în sufletele lor și mai presus de toate multă sănătate!

La mulți ani 2025!

Contents